
ΝΟΜΟΣ ΥΠ’ ΑΡΙΘ. 3766 

Λειτουργική Τακτοποίηση και λοιπές διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΚΕΦΑΛΑΙΟ ΠΡΩΤΟ 

ΛΕΙΤΟΥΡΓΙΚΗ ΤΑΚΤΟΠΟΙΗΣΗ ΤΟΥΡΙΣΤΙΚΩΝ 
ΚΑΤΑΛΥΜΑΤΩΝ ΚΑΙ ΑΔΕΙΟΔΟΤΗΣΗ 
ΚΟΛΥΜΒΗΤΙΚΩΝ ΔΕΞΑΜΕΝΩΝ ΑΡΜΟΔΙΟΤΗΤΑΣ 
ΕΛΛΗΝΙΚΟΥ ΟΡΓΑΝΙΣΜΟΥ ΤΟΥΡΙΣΜΟΥ 

Αρθρο 1 

Λειτουργική τακτοποίηση τουριστικών καταλυμάτων 

1. Στα τουριστικά καταλύματα των περιπτώσεων Α' 
και Β της παραγράφου 1 του άρθρου 2 του ν. 2160/1993, 
όπως η παράγραφος αυτή ισχύει, που λειτουργούν κατά 
τη δημοσίευση του παρόντος χωρίς το προβλεπόμενο 
ειδικό σήμα λειτουργίας (ΕΣΛ) λόγω: α) μη χορήγησης 
του, από της ενάρξεως της λειτουργίας του, όποτε και 
αυτή εχώρησε, β) λήξης ισχύος των δικαιολογητικών, γ) 
ανάκλησης ή αφαίρεσης αυτού για οποιονδήποτε λόγο 
ή που λειτουργούν με ΕΣΛ το οποίο δεν καλύπτει το 
σύνολο της υφιστάμενης κατάστασης του καταλύματος, 
χορηγείται ΕΣΛ, εφόσον οι ιδιοκτήτες ή οι εκμεταλλευ¬ 
όμενοι αυτά υποβάλλουν, εντός προθεσμίας έξι μηνών 
από της δημοσιεύσεως του παρόντος νόμου, αίτηση 
χορήγησης του σήματος με τα κατωτέρω προβλεπό- 
μενα δικαιολογητικά: 

Α. Πιστοποιητικό πυροπροστασίας σε ισχύ που να 
καλύπτει το σύνολο της υφιστάμενης κτιριακής εγκα¬ 
τάστασης, που εκδίδεται από την οικεία Πυροσβεστική 
Υπηρεσία (ΠΥ), εντός προθεσμίας ενός μηνός από την 
υποβολή της αίτησης και το οποίο είναι σύμφωνο με τις 
διατάξεις του Κεφαλαίου Β' του π.δ. 71/1988 (ΦΕΚ32 Α). 

Β. Τα προβλεπόμενα στις περιπτώσεις β' και γ' της 
παραγράφου 1 του άρθρου 18 του ν. 2919/2001 δικαιο- 
λογητικά. 

Γ. Πλήρη σειρά αρχιτεκτονικών σχεδίων της υφιστάμε¬ 
νης κατάστασης των κτιριακών και λοιπών εγκαταστά¬ 
σεων του καταλύματος, συνοδευόμενων από υπεύθυνη 
δήλωση του επιχειρηματία, στην οποία βεβαιώνεται ότι 
τα υποβαλλόμενα σχέδια αποτυπώνουν την υφιστάμενη 
κατάσταση του καταλύματος και των εγκαταστάσεων 
του. 


Δ. Παράβολο υπέρ του Δημοσίου, υπέρ ΤΑΥΤΕΚΩ και 
υπέρ του Ταμείου Ασφάλισης Ξενοδοχοϋπαλλήλων, 
ύψους διακοσίων ευρώ για τα κύρια τουριστικά κατα¬ 
λύματα. Για τα μη κύρια τουριστικά καταλύματα το πα¬ 
ράβολο υπέρ του Δημοσίου, υπέρ ΤΑΥΤΕΚΩ και υπέρ 
του Ταμείου Ασφάλισης Ξενοδοχοϋπαλλήλων προσδι¬ 
ορίζεται σε πενήντα ευρώ. 

Ε. Για τα κύρια ξενοδοχειακά καταλύματα και κάμπινγκ, 
βεβαίωση του Ξενοδοχειακού Επιμελητηρίου Ελλάδος 
(ΞΕΕ) περί ενημερότητας των προς αυτό υποχρεώσεων 
με αναφορά στη νομική μορφή της επιχείρησης. 

2. Εφόσον η αίτηση υπαγωγής στην παρούσα ρύθμι¬ 
ση αφορά στη χορήγηση ειδικού σήματος λειτουργίας 
του τουριστικού καταλύματος για πρώτη φορά, πέραν 
των δικαιολογητικών της προηγούμενης παραγράφου 
υποβάλλεται επιπλέον η αρχικώς εκδοθείσα οικοδομική 
άδεια ή, εφόσον το τουριστικό κατάλυμα έχει νομίμως 
εξαιρεθεί από την κατεδάφιση, θα προσκομίζεται η σχε¬ 
τική απόφαση και η αρχική έγκριση περιβαλλοντικών 
όρων, εάν και εφόσον υφίσταται εκ του νόμου υποχρέ¬ 
ωση υποβολής αρχικής περιβαλλοντικής μελέτης στο εν 
λόγω κατάλυμα και σε κάθε περίπτωση για τις εγκατα¬ 
στάσεις με άδεια οικοδομής μετά το έτος 1993. 

3. Το ΕΣΛ χορηγείται από τις κατά τόπους αρμό¬ 
διες Περιφερειακές Υπηρεσίες Τουρισμού (ΠΥΤ), μετά 
από έλεγχο πληρότητας του συνοδευτικού φακέλου 
δικαιολογητικών, εντός αποκλειστικής προθεσμίας δύο 
μηνών από την ημερομηνία υποβολής της αιτήσεως. Σε 
περίπτωση διαπίστωσης υποβολής ανακριβών στοιχεί¬ 
ων, που αφορούν στη δυναμικότητα του καταλύματος, 
επιβάλλεται πρόστιμο διπλάσιο του αρχικώς προβλε- 
πόμενου τέλους λειτουργικής τακτοποίησης της παρα¬ 
γράφου 5 του παρόντος άρθρου. 

4. Με απόφαση του Υπουργού Τουριστικής Ανάπτυ¬ 
ξης συγκροτούνται σε κάθε Περιφέρεια πενταμελείς 
επιτροπές, στις οποίες ένα τουλάχιστον εκ των μελών 
θα είναι διπλωματούχος μηχανικός, μέλος Τεχνικού 
Επιμελητηρίου Ελλάδος, αποτελούμενες από δύο (2) 
υπαλλήλους του Υπουργείου Τουριστικής Ανάπτυξης, 
δύο (2) υπαλλήλους του Ελληνικού Οργανισμού Τουρι¬ 
σμού (ΕΟΤ), εκ των οποίων ο ένας από την κατά τόπους 
αρμόδια Περιφερειακή Υπηρεσία Τουρισμού και έναν (1) 
εκπρόσωπο του ΞΕΕ, οι οποίες επιλύουν τυχόν διαφορές 

μεταξύ του αιτούντος τη χορήγηση ή την ανανέωση του 
ειδικού σήματος λειτουργίας και της αρμόδιας ΠΥΤ, από 
την εφαρμογή της οριζόμενης στο παρόν διαδικασίας 
για τη χορήγηση του ΕΣΑ. Η απόφαση της επιτροπής 
εκδίδεται εντός αποκλειστικής προθεσμίας ενός μηνός 
από την κατάθεση της σχετικής προσφυγής. Η άσκηση 
της προσφυγής αναστέλλει, μέχρι την έκδοση της σχε¬ 
τικής αποφάσεως, την επιβολή οποιοσδήποτε διοικη¬ 
τικής φύσεως κύρωσης αρμοδιότητας του Υπουργείου 
Τουριστικής Ανάπτυξης και του ΕΟΤ στον προσφεύγο- 
ντα λόγω λειτουργίας χωρίς το ειδικό σήμα. 

5. Στις τουριστικές επιχειρήσεις του παρόντος άρ¬ 
θρου, οι οποίες λειτουργούσαν κατά τη δημοσίευση 
του παρόντος χωρίς το προβλεπόμενο ΕΣΛ, λόγω μη 
χορηγήσεως, λήξης της ισχύος, ανάκλησης ή αφαίρε¬ 
σης αυτού για οποιονδήποτε λόγο, δεν επιβάλλονται οι 
προβλεπόμενες από τις ισχύουσες διατάξεις διοικητικές 
κυρώσεις, αρμοδιότητας Υπουργείου Τουριστικής Ανά¬ 
πτυξης και ΕΟΤ, μέχρι τις 31 Δεκεμβρίου 2009, υπό την 
προϋπόθεση ότι οι κατά νόμο υπόχρεοι έχουν υποβάλει 
ή θα υποβάλουν εντός της στην παράγραφο 1 του πα¬ 
ρόντος προβλεπόμενης προθεσμίας αίτηση χορήγησης 
του ΕΣΛ συνοδευομένη με τα προβλεπόμενα στην παρά¬ 
γραφο 1 δικαιολογητικά. Τυχόν επιβληθείσες διοικητικές 
κυρώσεις και για οποιονδήποτε λόγο, καταργούνται από 
της δημοσιεύσεως του νόμου, όπως και, οποιοσδήποτε 
εκκρεμείς δίκες σχετικές με την επιβολή των παραπάνω 
διοικητικών κυρώσεων. 

6. Για τη χορήγηση του ειδικού σήματος λειτουργίας 
σύμφωνα με τους παραπάνω όρους και προϋποθέσεις 
επιβάλλεται με δόσεις κατόπιν υπουργικής απόφασης 
τέλος λειτουργικής τακτοποίησης, το οποίο εισπράττε- 
ται από τον ΕΟΤ και το ύψος του οποίου προσδιορίζεται 
ως ακολούθως: 

Α. Επιπλωμένα δωμάτια ή διαμερίσματα, ανά τετραγω¬ 
νικό μέτρο υπερβάλλουσας δόμησης ή αλλαγής χρήσης, 
ως ακολούθως: 

α) ένα κλειδί, στο ποσό των τριάντα (30) ευρώ ανά 
τετραγωνικό μέτρο, 

β) δύο κλειδιά, στο ποσό των τριάντα πέντε (35) ευρώ 
ανά τετραγωνικό μέτρο, 

γ) τρία κλειδιά, στο ποσό των σαράντα (40) ευρώ ανά 
τετραγωνικό μέτρο και 

δ) τέσσερα κλειδιά, στο ποσό των σαράντα πέντε (45) 
ευρώ ανά τετραγωνικό μέτρο. 

Β. Ξενοδοχεία ενός και δύο αστέρων και χώροι ορ¬ 
γανωμένης τουριστικής κατασκήνωσης (κάμπινγκ) στο 
ποσό των σαράντα (40) ευρώ ανά τετραγωνικό μέτρο 
υπερβάλλουσας δόμησης ή είκοσι (20) ευρώ ανά τετρα¬ 
γωνικό μέτρο αλλαγής χρήσης. 

Γ. Ξενοδοχεία τριών αστέρων στο ποσό των πενήντα 
(50) ευρώ ανά τετραγωνικό μέτρο υπερβάλλουσας δό¬ 
μησης ή είκοσι πέντε (25) ευρώ ανά τετραγωνικό μέτρο 
αλλαγής χρήσης. 

Δ. Ξενοδοχεία τεσσάρων αστέρων στο ποσό των 
εξήντα τεσσάρων (64) ευρώ ανά τετραγωνικό μέτρο 
υπερβάλλουσας δόμησης ή τριάντα δύο (32) ευρώ ανά 
τετραγωνικό μέτρο αλλαγής χρήσης. Και 

Ε. Ξενοδοχεία πέντε αστέρων στο ποσό των εκα¬ 
τό (100) ευρώ ανά τετραγωνικό μέτρο υπερβάλλουσας 
δόμησης ή πενήντα (50) ευρώ ανά τετραγωνικό μέτρο 
αλλαγής χρήσης. 


7. Η διάρκεια ισχύος του πιστοποιητικού πυροπρο¬ 
στασίας των τουριστικών καταλυμάτων ορίζεται στα 
οκτώ (8) έτη. 

Άρθρο 2 

Λειτουργική αδειοδότηση κολυμβητικών δεξαμενών 

1. Σε κολυμβητικές δεξαμενές λειτουργούσες εντός 
τουριστικών καταλυμάτων των περιπτώσεων Α' και Β' 
της παραγράφου 1 του άρθρου 2 του ν. 2160/1993 που 
έχουν λάβει ΕΣΛ κατά τις ισχύουσες διατάξεις, χορηγεί¬ 
ται άδεια λειτουργίας οκταετούς διάρκειας εφόσον: 

Πληρούν τις προδιαγραφές υγιεινής της υπ’ αρ. Π/ 
443/1973 (ΦΕΚ 87 Β), όπως τροποποιήθηκε με την Γ4/ 
1150/1976 (ΦΕΚ 937 Β') Υγειονομική Διάταξη και την υπ’ 
αρ. ΔΥΓ2/80825/2005 (ΦΕΚ 120 Β72006) κοινή απόφαση 
των Υπουργών Εσωτερικών και Υγείας και Κοινωνικής 
Αλληλεγγύης, οι οποίες θα αποδεικνύονται με τα ακό¬ 
λουθα δικαιολογητικά: 

α) Σχεδιαγράμματα εις τριπλούν υπογεγραμμένα από 
διπλωματούχο μηχανικό μέλος Τεχνικού Επιμελητηρί¬ 
ου Ελλάδος (ΤΕΕ), σύμφωνα με τα επαγγελματικά του 
δικαιώματα. 

β) Τεχνική'Εκθεση Διπλωματούχου Μηχανικού μέλους 
ΤΕΕ εις τριπλούν, σύμφωνα με τα επαγγελματικά του 
δικαιώματα, στην οποία θα περιλαμβάνονται αποκλει¬ 
στικά τα παρακάτω στοιχεία: 

- προέλευση νερού τροφοδοσίας, 

- χωρητικότητα δεξαμενής, οριζόντιες διαστάσεις και 
βάθη αυτής, 

- ρυθμός ανακυκλοφορίας ύδατος, 

- φίλτρα (επιφάνεια διήθησης σε ηη2, διηθητική ικανό¬ 
τητα, αριθμός), αντλίες ανακυκλοφορίας (τύπος, ιππο¬ 
δύναμη, παροχή), εκκένωσης (αποχετευτική ικανότητα), 
αύλακες υπερχείλισης, σήμανση βάθους, 

- περιγραφή του τρόπου διάθεσης υγρών αποβλή¬ 
των, 

- απολύμανση, (τρόπος απολύμανσης, έλεγχος αλγο- 
ειδών, τρόπος ρύθμισης ΡΗ, έλεγχος υπολειμματικού 
χλωρίου), 

- έλεγχος μικροβιολογικής ποιότητας νερού και ερ¬ 
γαστηριακές εξετάσεις, 

- μέτρα ασφαλείας λουσμένων, σωσίβια, κατάλογος 
τηλεφώνων έκτακτης ανάγκης, σήμανση, κλίση πυθ¬ 
μένα, 

- ορισμός Υπευθύνου Ασφαλείας με αναφορά στα 
καθήκοντα του σχετικά με την εξασφάλιση της παροχής 
πρώτων βοηθειών σε λουσμένους κατά τη λειτουργία 
της κολυμβητικής δεξαμενής. 

2. α) Εξαιρούνται της υποχρεώσεως κατασκευής τουα¬ 
λετών σε κολυμβητικές δεξαμενές σε καταλύματα μέχρι 
πενήντα (50) κλινών και εφόσον η κολυμβητική δεξαμενή 
βρίσκεται σε απόσταση μικρότερη των πενήντα (50) 
μέτρων από το κτίριο. 

(β) Παρελκόμενες της κολυμβητικής δεξαμενής εγκα¬ 
ταστάσεις για τα τουριστικά καταλύματα θεωρούνται 
και οι βοηθητικές εγκαταστάσεις που βρίσκονται στο 
ισόγειο του καταλύματος και ως εκ τούτου μπορούν 
να εξυπηρετούν τους λουσμένους της κολυμβητικής 
δεξαμενής. 

γ) Οι βαθμίδες και κτιστές κλίμακες για την είσοδο και 
έξοδο των λουσμένων επιτρέπονται σε όλες τις πλευ¬ 
ρές, τόσο του αβαθούς, όσο και του βαθέως τμήματος 
της κολυμβητικής δεξαμενής. Οι επιφάνειες των βαθμί- 

δων και των κτιστών κλιμάκων πρέπει να επιστρώνονται 
από μη ολισθηρό υλικό, ώστε οι κίνδυνοι ατυχημάτων 
των λουσμένων να περιορίζονται στο ελάχιστο. 

δ) Επιτρέπεται η γειτνίαση της κολυμβητικής δεξαμε¬ 
νής με εγκαταστάσεις ή τμήματα του καταλύματος όπως 
μπαρ. Διάδρομος πλάτους 1,5 μ. απαιτείται μόνο από τα 
σημεία όπου προβλέπεται η πρόσβαση σε αυτή. 

ε) Η κατασκευή αποδυτηρίων παραμένει προαιρετική, 
στ) Υπεύθυνος Λειτουργίας είναι το φυσικό πρόσωπο 
στο όνομα του οποίου εκδίδεται η άδεια λειτουργίας 
της κολυμβητικής δεξαμενής. Υπεύθυνος Ασφαλείας 
είναι το φυσικό πρόσωπο που έχει ως αρμοδιότητα την 
παροχή πρώτων βοηθειών για τους λουσμένους. Για 
καταλύματα με λιγότερες από πενήντα (50) κλίνες ή 
εμβαδόν κολυμβητικής δεξαμενής μικρότερο των εκατό 
(100) τετραγωνικών μέτρων, χρέη Υπευθύνου Ασφαλείας 
δύναται να εκτελεί ο Υπεύθυνος Λειτουργίας κατάλ¬ 
ληλα εκπαιδευμένος. Δεν απαιτείται άλλο φυσικό πρό¬ 
σωπο για τη λειτουργία μιας κολυμβητικής δεξαμενής 
σε τουριστικό κατάλυμα. Σε περίπτωση κολυμβητικών 
δεξαμενών οι οποίες εξυπηρετούν αποκλειστικά τους 
ενοίκους συγκεκριμένων δωματίων, διαμερισμάτων ή κα¬ 
τοικιών, χρέη Υπευθύνου Ασφαλείας δύναται να εκτελεί 
ο Υπεύθυνος Λειτουργίας κατάλληλα εκπαιδευμένος, ο 
οποίος δύναται να είναι το αυτό πρόσωπο για όλες τις 
κολυμβητικές δεξαμενές της αυτής κατηγορίας, ανεξαρ¬ 
τήτως του αριθμού αυτών. Στις ανωτέρω περιπτώσεις 
η ξενοδοχειακή επιχείρηση υποχρεούται να αναρτά σε 
εμφανές σημείο πλησίον της δεξαμενής ανακοίνωση 
που ενημερώνει τον πελάτη πως ο υπεύθυνος λειτουρ¬ 
γίας ταυτίζεται με τον υπεύθυνο ασφαλείας της κολυμ¬ 
βητικής δεξαμενής. 

3. Γ ια τη χορήγηση της άδειας λειτουργίας υποβάλ¬ 
λονται στην αρμόδια κατά τόπο ΠΥΤ του ΕΟΤ: 

α) Βεβαίωση αρμόδιου διπλωματούχου μηχανικού μέ¬ 
λους ΤΕΕ σύμφωνα με τα επαγγελματικά του δικαιώμα¬ 
τα ότι η κολυμβητική δεξαμενή είναι κατασκευασμένη 
κατά τρόπο άρτιο και σύμφωνα με τις ισχύουσες προ¬ 
διαγραφές ηλεκτρομηχανολογικής επάρκειας. 

β) Υπεύθυνη δήλωση αρμόδιου διπλωματούχου μηχα¬ 
νικού μέλους ΤΕΕ ότι η κολυμβητική δεξαμενή πληροί 
τις ισχύουσες προδιαγραφές της παραγράφου 1 του 
παρόντος. 

4. Η άδεια χορηγείται από την αρμόδια κατά τόπο 
ΠΥΤ εντός προθεσμίας ενός μηνάς από την υποβολή 
του συνόλου των δικαιολογητικών των παραγράφων 
1 και 3. 

Σε περίπτωση ελλείψεων η άνω προθεσμία αρχίζει 
από τη συμπλήρωση του φακέλου. 

5. Μέχρι την έναρξη της περιόδου λειτουργίας του 
καταλύματος ή μέχρι την 31η Ιανουάριου εκάστου έτους, 
προκειμένου για τα ξενοδοχεία συνεχούς λειτουργίας, ο 
Διευθυντής ή ο εκμεταλλευόμενος το κατάλυμα υποχρε- 
ούται να ενημερώνει εγγράφως την κατά τόπο αρμόδια 
ΠΥΤ για τυχόν αλλαγές του Υπευθύνου Ασφαλείας. Η 
υποχρέωση αυτή ισχύει και για οποιαδήποτε αλλαγή 
προσώπου κατά τη διάρκεια λειτουργίας του καταλύ¬ 
ματος, η οποία πρέπει να δηλώνεται εγγράφως, κατά τα 
άνω, εντός δέκα εργάσιμων ημερών αφ’ ής επήλθε. 

Όσες κολυμβητικές δεξαμενές δεν έχουν λάβει άδεια 
λειτουργίας εντός τετραμήνου από την έναρξη ισχύος 
του παρόντος σφραγίζονται άμεσα και επιβάλλονται 
όλες οι εκ των διατάξεων προβλεπόμενες κυρώσεις. 


Εφόσον κατά τον έλεγχο των αρμόδιων αρχών σε 
κολυμβητικές δεξαμενές, στις οποίες χορηγήθηκε άδεια 
κατά τις διατάξεις του παρόντος, διαπιστωθεί ότι οι 
υποβληθείσες δηλώσεις δεν είναι ακριβείς, ανακαλεί¬ 
ται αμέσως η άδεια λειτουργίας, επιβάλλονται όλες 
οι προβλεπόμενες στις ισχύουσες διατάξεις κυρώσεις 
και απαγορεύεται η λειτουργία της κολυμβητικής δε¬ 
ξαμενής μέχρι συμμόρφωσης της επιχείρησης με τις 
διατάξεις του παρόντος. 

6. Η προβλεπόμενη στις παραγράφους 3 και 4 του 
παρόντος άρθρου διαδικασία ακολουθείται και για την 
ανανέωση της άδειας λειτουργίας. Άδειες λειτουργίας 
που εκδόθηκαν υπό το προϊσχύσαν νομοθετικό πλαίσιο 
εξακολουθούν να ισχύουν χωρίς περιορισμούς μέχρι 
τη λήξη τους, οπότε και για την ανανέωση τους ακο¬ 
λουθείται η διαδικασία των παραγράφων 3 και 4 του 
παρόντος. 

7. Σε περίπτωση που το τουριστικό κατάλυμα διαθέ¬ 
τει περισσότερες από μία κολυμβητικές δεξαμενές, τα 
δικαιολογητικά της παραγράφου 1 υποβάλλονται μία 
φορά, πλην όμως καλύπτουν το σύνολο των εν λόγω 
δεξαμενών. Το αυτό ισχύει και για τα προβλεπόμενα 
δικαιολογητικά της παραγράφου 3 του παρόντος. Στην 
περίπτωση αυτή εκδίδεται μία μόνο άδεια λειτουργίας 
η οποία αφορά σε όλες τις υφιστάμενες κολυμβητικές 
δεξαμενές του τουριστικού καταλύματος. Κατά τα λοιπά 
ισχύουν οι διατάξεις του παρόντος άρθρου. 

ΚΕΦΑΛΑΙΟ ΔΕΥΤΕΡΟ 
ΛΟΙΠΕΣ ΔΙΑΤΑΞΕΙΣ 

Άρθρο 3 

Τροποποίηση διατάξεων του ν. 710/1977 περί ξεναγών 

1. Η παράγραφος 1 του άρθρου 2 του ν. 710/1977 (ΦΕΚ 
283 Α), όπως το άρθρο αυτό τροποποιήθηκε με το άρ¬ 
θρο 2 του π.δ. 309/1987 (ΦΕΚ 149 Α), αντικαθίσταται 
ως εξής: 

«1. Με την επιφύλαξη των διατάξεων του άρθρου 11 
του παρόντος, άδεια άσκησης του επαγγέλματος του 
ξεναγού χορηγείται: 

α) σε Έλληνες πολίτες και σε υπηκόους κρατών - 
μελών της Ευρωπαϊκής Ένωσης, κατόχους διπλώματος 
Σχολής Ξεναγών του Οργανισμού Τουριστικής Εκπαί¬ 
δευσης και Κατάρτισης (ΟΤΕΚ), οι οποίοι πληρούν τις 
προϋποθέσεις των υποπεριπτώσεων δδ' και εε' της 
περίπτωσης β', 

β) σε υπηκόους κρατών - μελών της Ευρωπαϊκής Ένω¬ 
σης, κατόχους τίτλου μεταδευτεροβάθμιας εκπαίδευσης 
που απαιτείται από την αρμόδια αρχή στο κράτος - 
μέλος προέλευσης τους για την άσκηση του επαγγέλ¬ 
ματος του ξεναγού, και οι οποίοι: 

αα) διαθέτουν επαρκή γνώση του ελληνικού πολιτι¬ 
σμού, της ελληνικής ιστορίας και αρχαιολογίας, που 
αποδεικνύεται από την επιτυχή παρακολούθηση σχε¬ 
τικών μαθημάτων στο πλαίσιο κύκλου σπουδών μετα- 
δευτεροβάθμιας εκπαίδευσης, 

ββ) έχουν πραγματοποιήσει πρακτική άσκηση σε εκ¬ 
παιδευτικές εκδρομές σε αρχαιολογικούς χώρους, μου¬ 
σεία και ιστορικά μνημεία της Ελλάδας, 

γγ) οι υποψήφιοι κρατών-μελών της Ε.Ε., εκτός Ελλά¬ 
δας και οι αλλοδαποί ελληνικής καταγωγής θα πρέπει 
να είναι κάτοχοι πιστοποιητικού ελληνομάθειας επιπέ¬ 
δου «Γ» του Κέντρου Ελληνικής Γλώσσας ή του Διδα¬ 
σκαλείου της Νέας Ελληνικής ως ξένης γλώσσας, 

δδ) έχουν εκπληρώσει τις στρατιωτικές τους υπο¬ 
χρεώσεις ή έχουν νομίμως απαλλαγεί από αυτές. Δεν 
απαιτείται εκπλήρωση των στρατιωτικών υποχρεώσεων 
για τους υπηκόους κράτους - μέλους της Ευρωπαϊκής 
Ένωσης, για τους οποίους δεν προβλέπεται στη χώρα 
τους τέτοιο κώλυμα, 

εε) δεν έχουν καταδικαστεί αμετακλήτως για κλοπή, 
υπεξαίρεση, απάτη, εκβίαση, πλαστογραφία, ψευδορκία, 
ψευδή καταμήνυση, συκοφαντική δυσφήμηση, παράβα¬ 
ση της νομοθεσίας περί ναρκωτικών, λαθρεμπορίας, 
εθνικού νομίσματος και αρχαιοτήτων ή για αδικήματα 
που συνεπάγονται στέρηση, έστω και προσωρινή, των 
πολιτικών τους δικαιωμάτων.» 

2. Στο άρθρο 2 του ν. 710/1977 (ΦΕΚ 283 Α), όπως το 
άρθρο αυτό τροποποιήθηκε με το άρθρο 2 του π.δ. 309/ 
1987 (ΦΕΚ 149 Α), προστίθεται νέα παράγραφος 2, ως 
εξής: 

«2. Η συνδρομή των προϋποθέσεων των στοιχείων 
αα', ββ' και γγ' της περίπτωσης β' της παραγράφου 1 
κρίνεται από πενταμελή επιτροπή, η οποία συγκροτείται 
με απόφαση του Υπουργού Τουριστικής Ανάπτυξης, και 
αποτελείται από έναν υπάλληλο του Υπουργείου Τουρι¬ 
στικής Ανάπτυξης της Διεύθυνσης Τουριστικής Πολιτι¬ 
κής και Συντονισμού, έναν εκπρόσωπο του Υπουργείου 
Εθνικής Παιδείας και Θρησκευμάτων, έναν εκπρόσωπο 
του ΟΤΕΚ, ένα μέλος Διδακτικού Επιστημονικού Προ¬ 
σωπικού (ΔΕ Π) με εκπαιδευτική εμπειρία στις Σχολές 
Ξεναγών του ΟΤΕΚ και έναν εκπρόσωπο της Πανελλή¬ 
νιας Ομοσπονδίας Ξεναγών που ορίζεται από αυτή. Με 
όμοια απόφαση ρυθμίζονται θέματα που αφορούν στη 
λειτουργία της επιτροπής.» 

3. Οι παράγραφοι 2 και 3 του άρθρου 2 του ν. 710/1977 
αναριθμούνται σε παραγράφους 3 και 4 αντιστοίχως. 

4. Το ύψος του προστίμου του στοιχείου β' της πα¬ 
ραγράφου 2 του άρθρου 12 του ν. 710/1977 είναι δυνατό 
να αναπροσαρμόζεται με απόφαση του Υπουργού Του¬ 
ριστικής Ανάπτυξης. 

5. Η παράγραφος 1 του άρθρου 10 του ν. 710/1977 
αντικαθίσταται ως εξής: 

«1. Όποιος παρέχει τις υπηρεσίες που αναφέρονται 
στο άρθρο 1 χωρίς την κατά τα άρθρα 2 και 11 του πα¬ 
ρόντος άδεια τιμωρείται με φυλάκιση μέχρις ενός έτους 
και χρηματική ποινή μέχρι δύο χιλιάδων ευρώ.» 

6. Η παράγραφος 3 του άρθρου 12 του ν. 710/1977 
αντικαθίσταται ως εξής: 

«3. Οι διοικητικές κυρώσεις της προηγούμενης παρα¬ 
γράφου επιβάλλονται με απόφαση του Προϊσταμένου 
της αρμόδιας Διεύθυνσης του Υπουργείου Τουριστικής 
Ανάπτυξης.» 

7. Η παράγραφος 5 του άρθρου 12 του ν. 710/1977 
αντικαθίσταται ως εξής: 

«5. Κατά των επιβαλλουσών τις διοικητικές κυρώσεις 
αποφάσεων του αρμόδιου οργάνου του Υπουργείου 
Τουριστικής Ανάπτυξης επιτρέπεται προσφυγή ενώπι¬ 
ον της επιτροπής του στοιχείου δ' της παραγράφου 6 
του άρθρου 4 του ν. 3270/2004 (ΦΕΚ 187 Α), όπως αυτό 
ισχύει.» 

Αρθρο 4 

Τροποποίηση διατάξεων για την επιτροπή 
προσφυγών του ν. 3270/2004 

1. Η περίπτωση δ' της παραγράφου 6 του άρθρου 4 
του ν. 3270/2004 «Αρμοδιότητες του Υπουργείου Του¬ 


ριστικής Ανάπτυξης και θέματα τουρισμού» (ΦΕΚ 187 Α) 
αντικαθίσταται ως εξής: 

«δ) Κάθε διαφορά, που αφορά διοικητικές κυρώσεις τις 
οποίες επιβάλλει ο ΕΟΤ μέσω της Κεντρικής Υπηρεσίας 
του και των Περιφερειακών Υπηρεσιών Τουρισμού (ΠΥΤ), 
επιλύεται, ύστερα από προσφυγή του διοικούμενου, από 
πενταμελή επιτροπή που εδρεύει στο Υπουργείο Τουρι¬ 
στικής Ανάπτυξης και αποτελείται από τον Γενικό Γραμ- 
ματέα του Υπουργείου ως Πρόεδρο και τέσσερα μέλη 
που ορίζονται με απόφαση του Υπουργού Τουριστικής 
Ανάπτυξης. Στην Επιτροπή παρίσταται υποχρεωτικά 
ο Νομικός Σύμβουλος του Υπουργείου χωρίς δικαίω¬ 
μα ψήφου. Η Επιτροπή επικουρείται στο έργο της από 
εισηγητή, ο οποίος μετέχει στις συνεδριάσεις χωρίς 
δικαίωμα ψήφου, και από δύο γραμματείς. 

Οι αποφάσεις της Επιτροπής κυρώνονται από τον 
Υπουργό Τουριστικής Ανάπτυξης προκειμένου να κα¬ 
ταστούν εκτελεστές ή αναπέμπονται στην Επιτροπή 
για επανεξέταση. 

Η ως άνω προσφυγή υποβάλλεται εντός προθεσμίας 
τριάντα ημερών από την κοινοποίηση της πράξης επιβο¬ 
λής της διοικητικής κύρωσης και αναστέλλει την εκτέ¬ 
λεση αυτής, μέχρι την έκδοση της σχετικής αποφάσεως, 
της Επιτροπής υποχρεούμενης να εκδώσει αυτήν εντός 
τριών μηνών από την υποβολή της προσφυγής.» 

2. Η Επιτροπή Προσφυγών συγκροτείται με απόφαση 
του Υπουργού Τουριστικής Ανάπτυξης, η οποία δημοσι¬ 
εύεται στην Εφημερίδα της Κυβερνήσεως. Με την ίδια 
απόφαση ορίζονται και οι αναπληρωτές του Προέδρου, 
των μελών, του εισηγητή και των γραμματέων αυτής. 

Με κοινή απόφαση των Υπουργών Οικονομίας και 
Οικονομικών και Τουριστικής Ανάπτυξης καθορίζεται 
η αμοιβή του Προέδρου, των μελών, του Νομικού Συμ¬ 
βούλου, του εισηγητή και των γραμματέων αυτής. 

Κάθε άλλη λεπτομέρεια για τη συγκρότηση, λει¬ 
τουργία και γραμματειακή υποστήριξη της επιτροπής 
καθορίζεται με απόφαση του Υπουργού Τουριστικής 
Ανάπτυξης. 

Άρθρο 5 

Ρυθμίσεις θεμάτων του Οργανισμού Τουριστικής 
Εκπαίδευσης και Κατάρτισης 

1. Οι πτυχιούχοι βασικής εκπαίδευσης του Οργανι¬ 
σμού Τουριστικής Εκπαίδευσης και Κατάρτισης (ΟΤΕΚ) 
των τμημάτων εκπαίδευσης του β.δ. 151/1971 (ΦΕΚ 52 
Α) διετούς κύκλου σπουδών, οι οποίοι είναι απόφοιτοι 
τουλάχιστον Γ' Γυμνασίου, καθώς και μονοετούς κύκλου 
σπουδών, οι οποίοι είναι απόφοιτοι Λυκείου, δύναται 
να προσλαμβάνονται και διορίζονται εφεξής στο δη¬ 
μόσιο τομέα σε θέσεις ΔΕ κατηγορίας της ειδικότητας 
τους. 

2. Οι πτυχιούχοι των Ανωτέρων Σχολών Τουριστικής 
Εκπαίδευσης (ΑΣΤΕ) τριετούς κύκλου σπουδών δύναται 
να διορίζονται σε θέσεις εκπαιδευτικού προσωπικού του 
ΟΤΕΚ σύμφωνα με τις διατάξεις του άρθρου 14 του ν. 1566/ 
1985 (ΦΕΚ 167 Α) για τους πτυχιούχους τμημάτων ΤΕΙ. 

3. Η παράγραφος 1 του άρθρου 12 του ν. 1077/1980 
(ΦΕΚ 225 Α), όπως αντικαταστάθηκε με την περίπτωση 
1 του εδαφίου δ' της παραγράφου 7 του άρθρου 25 του 
ν. 3105/2003 αντικαθίσταται ως εξής: 

«Απαλλάσσονται από τη διδασκαλία της ξένης γλώσσας 
οι μετεκπαιδευόμενοι οι οποίοι διαθέτουν πιστοποιητικό 
καλής γνώσης αυτής, το οποίο χορηγήθηκε από αρμό- 

διο κρατικό φορέα ή όπως προσδιορίζεται στο π.δ. 50/ 
2001 (ΦΕΚ 39 Α) και π.δ. 347/2003 (ΦΕΚ 315 Α>. 

4. Το τέταρτο εδάφιο της παραγράφου 3 του άρθρου 
6 του ν. 3105/2003 (ΦΕΚ 29 Α) αντικαθίσταται ως εξής: 

«Ο Γενικός Διευθυντής αναπληρώνεται στα καθήκοντα 
του από Διευθυντή κατηγορίας ΠΕ είτε της Κεντρικής 
Υπηρεσίας είτε Ανώτερης Σχολής Τουριστικών Επαγ¬ 
γελμάτων είτε εκπαιδευτηρίου, που ορίζεται με απόφα¬ 
ση Δ.Σ., ύστερα από εισήγηση του Γ ενικού Διευθυντή.» 

Αρθρο 6 

Ρυθμίσεις θεμάτων του Ξενοδοχειακού 
Επιμελητηρίου Ελλάδος 

Α. Θέματα αντιπροσώπευσης και εκλογικής διαδικα¬ 
σίας 

1. Το εδάφιο δ' της παραγράφου 1 του άρθρου 18 του 
ν.δ. 3430/1955 (ΦΕΚ 307 Α), όπως αντικαταστάθηκε από 
την παράγραφο 2 του άρθρου 26 του ν. 2636/1998 (ΦΕΚ 
198 Α), αντικαθίσταται ως εξής: 

«δ) από τριάντα επτά (37) εκλεγμένους αντιπροσώ¬ 
πους των ξενοδοχείων, κάθε λειτουργικής μορφής, της 
Χώρας, καθώς και από δύο (2) εκλεγμένους αντιπρο¬ 
σώπους των Χώρων Οργανωμένης Κατασκήνωσης της 
Χώρας». 

2. Η παράγραφος 2 του άρθρου 18 του ν.δ. 3430/1955, 
όπως αντικαταστάθηκε με το άρθρο 7 του ν. 2160/1993 
αντικαθίσταται ως εξής: 

«2. Για την εκλογή των αντιπροσώπων, τα ξενοδοχεία 
της Χώρας, που αναφέρονται ανωτέρω στην παράγρα¬ 
φο 1 του παρόντος άρθρου, διαιρούνται σε ένδεκα (11) 
ομάδες. Η πρώτη ομάδα περιλαμβάνει τα ξενοδοχεία 
που λειτουργούν στη Στερεά Ελλάδα, την Εύβοια, τα 
νησιά του Αργοσαρωνικού και τα Κύθηρα. Η δεύτερη 
εκείνα που λειτουργούν στην Πελοπόννησο και την Ελα- 
φόνησο. Η τρίτη εκείνα που λειτουργούν στη Θεσσαλία, 
τις Σποράδες και τη Σκύρο. Η τέταρτη εκείνα που λει¬ 
τουργούν στα νησιά του Ιονίου. Η πέμπτη εκείνα που 
λειτουργούν στη Μακεδονία, τη Θράκη και τη Θάσο. Η 
έκτη εκείνα που λειτουργούν στις Κυκλάδες. Η έβδομη 
εκείνα που λειτουργούν στην Κρήτη. Η όγδοη εκείνα 
που λειτουργούν στα Δωδεκάνησα. Η ένατη εκείνα 
που λειτουργούν στην Ήπειρο. Η δέκατη εκείνα που 
λειτουργούν στα νησιά του Βορείου Αιγαίου και η εν¬ 
δέκατη εκείνα που λειτουργούν στις αναγνωρισμένες 
λουτροπόλεις. Στα ξενοδοχεία των δέκα πρώτων ομά¬ 
δων δεν περιλαμβάνονται αυτά που λειτουργούν στις 
αναγνωρισμένες λουτροπόλεις. Η κάθε ομάδα εκλέγει 
τους εξής αντιπροσώπους: 

Η πρώτη εκλέγει επτά (7) αντιπροσώπους, δηλαδή 
έναν από κάθε κατηγορία ξενοδοχείων πέντε, τεσσάρων 
και ενός αστέρων και δύο από την κατηγορία ξενοδο¬ 
χείων τριών και δύο αστέρων. Αυτοί που έχουν δικαίω¬ 
μα ψήφου από κάθε κατηγορία ψηφίζουν χωριστά και 
εκλέγουν τον αντιπρόσωπο τους ή, προκειμένου περί 
ξενοδοχείων δύο αστέρων, τους δύο αντιπροσώπους 
τους. 

Η δεύτερη και η έκτη ομάδα εκλέγουν από τρεις (3) 
αντιπροσώπους η καθεμία, από τους οποίους δύο εκλέ¬ 
γονται από τα ξενοδοχεία πέντε, τεσσάρων και τριών 
αστέρων και ένας από τα ξενοδοχεία δύο και ενός 
αστέρων, με χωριστή ψηφοφορία. 

Η τρίτη ομάδα εκλέγει δύο (2) αντιπροσώπους, από 
τους οποίους ο ένας εκλέγεται από τα ξενοδοχεία 


πέντε, τεσσάρων και τριών αστέρων και ένας από τα 
ξενοδοχεία δύο και ενός αστέρων, με χωριστή επίσης 
ψηφοφορία. 

Η τέταρτη ομάδα εκλέγει τέσσερις (4) αντιπροσώπους, 
δηλαδή έναν από κάθε κατηγορία ξενοδοχείων πέντε, 
τεσσάρων και τριών αστέρων, και έναν από τα ξενοδο¬ 
χεία δύο και ενός αστέρων, με χωριστή ψηφοφορία. 

Η πέμπτη, η έβδομη και η όγδοη ομάδα εκλέγουν από 
πέντε (5) αντιπροσώπους η καθεμία, δηλαδή έναν από 
κάθε κατηγορία ξενοδοχείων πέντε, τεσσάρων, τριών, 
δύο και ενός αστέρων με χωριστή ψηφοφορία. 

Η ένατη, η δέκατη και η ενδέκατη ομάδα εκλέγουν 
από έναν αντιπρόσωπο η καθεμία (ομάδα) από τα ξε¬ 
νοδοχεία όλων των κατηγοριών. 

Οι Χώροι Οργανωμένης Κατασκήνωσης όλης της Χώ¬ 
ρας αποτελούν μία ξεχωριστή ομάδα από την οποία 
εκλέγονται δύο (2) αντιπρόσωποι.» 

3. Το άρθρο μόνο του από 25.10.1958 βασιλικού διατάγ¬ 
ματος (ΦΕΚ 180 Α) αντικαθίσταται ως εξής: 

«Άρθρο μόνο 

Η Εφορευτική Επιτροπή αποτελείται από έναν δικαστι¬ 
κό αντιπρόσωπο του Νομικού Συμβουλίου του Κράτους 
οριζόμενο από το αρμόδιο όργανο του Νομικού Συμ¬ 
βουλίου, κατόπιν αιτήσεως του Ξενοδοχειακού Επιμελη¬ 
τηρίου της Ελλάδος, ως Πρόεδρο, από έναν υπάλληλο 
του Υπουργείου Τουριστικής Ανάπτυξης οριζόμενο από 
αυτό και έναν ξενοδόχο οριζόμενο από το Διοικητικό 
Συμβούλιο του Ξενοδοχειακού Επιμελητηρίου.» 

4. Οι παράγραφοι 2, 3, 4 και 5 του άρθρου 4 του βα¬ 
σιλικού διατάγματος της 13/29.4.1955 (ΦΕΚ 105 Α), όπως 
το άρθρο αυτό αντικαταστάθηκε από το άρθρο 7 παρ. 5 
του ν. 2160/1993 (ΦΕΚ 118 Α), αντικαθίσταται ως εξής: 

«2. Σε όλες τις επιχειρήσεις που λειτουργούν είτε 
ατομικώς είτε με οποιαδήποτε εταιρική μορφή, το δικαί¬ 
ωμα του εκλέγειν ασκείται από το πρόσωπο στο όνομα 
του οποίου έχει εκδοθεί ειδικό σήμα λειτουργίας του 
ξενοδοχείου ή του κάμπινγκ. 

3. Το δικαίωμα του εκλέγεσθαι στις ατομικές επιχει¬ 
ρήσεις έχει το πρόσωπο στο όνομα του οποίου έχει 
εκδοθεί το ειδικό σήμα λειτουργίας. Στις ομόρρυθμες 
και στις ετερόρρυθμες εταιρίες, το δικαίωμα του εκλέ¬ 
γεσθαι έχει ο ομόρρυθμος εταίρος που ορίζεται εγγρά- 
φως από τους λοιπούς εταίρους. 

4. Στις ανώνυμες εταιρίες το δικαίωμα του εκλέγεσθαι 
έχει ο μέτοχος που είναι και Πρόεδρος του Διοικητικού 
Συμβουλίου ή διευθύνων σύμβουλος. Αν δεν υπάρχει 
μέτοχος που να ασκεί τέτοια καθήκοντα, δικαίωμα του 
εκλέγεσθαι έχει ο μέτοχος που ορίζεται με απόφαση 
του Διοικητικού Συμβουλίου μεταξύ εκείνων που οι με¬ 
τοχές τους αντιπροσωπεύουν ποσοστό δέκα τοις εκα¬ 
τό (10%) τουλάχιστον του καταβεβλημένου Μετοχικού 
Κεφαλαίου. 

5. Στις εταιρίες περιορισμένης ευθύνης το δικαίωμα 
του εκλέγεσθαι έχει ο εταίρος που ορίζεται με απόφαση 
της συνέλευσης των εταίρων μεταξύ εκείνων που έχουν 
την ιδιότητα του διαχειριστή. Αν δεν υπάρχει εταίρος 
διαχειριστής, δικαίωμα του εκλέγεσθαι έχει ο εταίρος 
που ορίζεται με απόφαση της συνέλευσης των εταίρων, 
μεταξύ εκείνων των οποίων η μερίδα συμμετοχής στο 
εταιρικό κεφάλαιο ανέρχεται σε ποσοστό τουλάχιστον 
είκοσι τοις εκατό (20%).» 

5. Το άρθρο 11 του βασιλικού διατάγματος της 13/29.4.1955 
(ΦΕΚ 105 Α) αντικαθίσταται ως εξής: 

«Οι εκλογές για την ανάδειξη νέου Διοικητικού Συμ¬ 
βουλίου προκηρύσσονται από το Δ.Σ. του ΞΕΕ ανά τε¬ 
τραετία το αργότερο τρεις μήνες πριν από την ημερο¬ 
μηνία λήξεως του τελευταίου έτους της θητείας του 
και διενεργούνται ως εξής: 

Το ΞΕΕ προβαίνει σε εκτύπωση ισομεγεθών ψηφοδελ¬ 
τίων ιδιαιτέρων για κάθε εκλογική ομάδα, στα οποία 
αναγράφονται όλοι οι ανακηρυχθέντες υποψήφιοι της 
κάθε ομάδας. Στα ψηφοδέλτια αυτά σημειούται η κα¬ 
τηγορία ή οι κατηγορίες ξενοδοχείων που πρόκειται να 
εκπροσωπήσει στο ΞΕΕ ο κάθε υποψήφιος. 

Στους εκλογείς όλων των εκλογικών ομάδων απο- 
στέλλονται ψηφοδέλτια της ομάδας τους ταχυδρομικώς 
(μέσω της Υπηρεσίας των ΕΛΤΑ) με συστημένη επιστολή 
μαζί με φάκελο σφραγισμένο με τη σφραγίδα του Επι¬ 
μελητηρίου, δεκαπέντε τουλάχιστον ημέρες πριν από 
την ημέρα των εκλογών. Κάθε εκλογέας, αφού θέσει 
ένα σταυρό στον υποψήφιο της προτιμήσεως του, εάν ο 
εκλέξιμος είναι ένας, ή από ένα σταυρό σε κάθε υποψή¬ 
φιο της προτιμήσεως του, εάν οι εκλέξιμοι είναι περισ¬ 
σότεροι, τοποθετεί το ψηφοδέλτιο μέσα στον φάκελο 
που φέρει τη σφραγίδα του Επιμελητηρίου. Το φάκελο 
αυτόν, αφού τον κλείσει καλά, τον τοποθετεί μέσα σε 
άλλο φάκελο που φέρει τον τίτλο του ξενοδοχείου του 
εκλογέα και την υπογραφή του, τον οποίο αποστέλλει 
κλεισμένο ταχυδρομικώς προς την Εφορευτική Επιτρο¬ 
πή Εκλογών του Επιμελητηρίου. Οι φάκελοι αυτοί τοπο¬ 
θετούνται από την αρμόδια Υπηρεσία των ΕΛΤΑ μέσα 
σε θυρίδα που έχει μισθωθεί από το Επιμελητήριο και 
γίνονται δεκτοί μέχρι το τέλος της προηγούμενης των 
εκλογών ημέρας. Την ογδόη πρωινή ώρα της ημέρας 
των εκλογών, οι ανωτέρω φάκελοι παραλαμβάνονται 
από την Εφορευτική Επιτροπή, αποσφραγίζονται από 
αυτήν και οι εντός αυτών φάκελοι, όπως είναι κλεισμέ¬ 
νοι, ρίχνονται στις ψηφοδόχους των οικείων εκλογικών 
ομάδων/Επειτα η Εφορευτική Επιτροπή προβαίνει σε 
άνοιγμα των ψηφοδόχων, σε αποσφράγιση των φακέ¬ 
λων που περιέχονται τα ψηφοδέλτια και στην αρίθμηση 
και διαλογή των ψηφοδελτίων, συντάσσοντας σχετικό 
πρακτικό. Το αποτέλεσμα των εκλογών, μετά τη λήξη 
της διαλογής, ανακοινώνεται με γραπτή ανακοίνωση 
της Εφορευτικής 

Επιτροπής που τοποθετείται έξω από τη θύρα της 
αίθουσας που συνεδριάζει, καθώς και στον πίνακα ανα¬ 
κοινώσεων του ΞΕΕ. 

Τα ψηφοδέλτια συρράπτονται και συσκευάζονται μετά 
των σχετικών πρακτικών σε δέμα που σφραγίζεται και 
παραδίδεται στο ΞΕΕ. 

Ένσταση κατά των αποτελεσμάτων των εκλογών 
ασκείται εντός προθεσμίας οκτώ ημερών από τη λήξη 
της ψηφοφορίας και εκδικάζεται από την ίδια την Εφο¬ 
ρευτική Επιτροπή τελεσιδίκως.» 

Β. Διοίκηση του ΞΕΕ 

1. Όργανα διοίκησης του Ξενοδοχειακού Επιμελητηρί¬ 
ου Ελλάδος (ΞΕΕ) είναι το Διοικητικό Συμβούλιο και η 
Διοικούσα Επιτροπή. Το Διοικητικό Συμβούλιο ψηφίζει 
και τροποποιεί τον Κανονισμό Λειτουργίας του και μπο¬ 
ρεί να μεταβιβάσει μέρος των αρμοδιοτήτων του στην 
Διοικούσα Επιτροπή. Ο αριθμός των αντιπροέδρων του 
Διοικητικού Συμβουλίου ορίζεται σε τρεις. 


2. Η θητεία των μελών του Διοικητικού Συμβουλίου 
ορίζεται σε τέσσερα έτη. Ο Πρόεδρος και οι Αντιπρό¬ 
εδροι του Δ.Σ. εκλέγονται από τα αιρετά μέλη αυτού 
για χρονικό διάστημα ίσο με το χρόνο θητείας των 
μελών του. 

3. Δεν επιτρέπεται η εκλογή του ίδιου προσώπου ως 
προέδρου του Δ.Σ. για πάνω από δύο συνεχόμενες θη¬ 
τείες. 

4. Η Διοικούσα Επιτροπή αποτελείται από τον Πρό¬ 
εδρο του Δ.Σ., τους τρεις αντιπροέδρους, τον Οικονο¬ 
μικό Επόπτη, καθώς και από τέσσερα μέλη του Δ.Σ.. 
Το Διοικητικό Συμβούλιο εντός είκοσι ημερών από τη 
συγκρότηση του σε σώμα εκλέγει τον Οικονομικό Επό¬ 
πτη και τα ως άνω τέσσερα μέλη της Διοικούσας Επι¬ 
τροπής. Πρόεδρος της Διοικούσας Επιτροπής είναι ο 
Πρόεδρος του Δ.Σ. του ΞΕΕ. Ο Οικονομικός Επόπτης 
επιμελείται γενικά όλων των διαχειριστικών πράξεων 
του Επιμελητηρίου. 

5. Η Διοικούσα Επιτροπή ψηφίζει και τροποποιεί τον 
Κανονισμό της λειτουργίας της, που εγκρίνεται από το 
Δ.Σ., είναι αρμόδια και υπεύθυνη για την εύρυθμη λει¬ 
τουργία του Επιμελητηρίου και λαμβάνει οποιαδήποτε 
απόφαση προς το σκοπό αυτόν, συγκαλεί το Δ.Σ. και 
εκτελεί τις αποφάσεις του και συντάσσει και εκτελεί 
τον προϋπολογισμό. Η Διοικούσα Επιτροπή συγκαλείται 
από τον Πρόεδρο αυτής. 

6. Το Διοικητικό Συμβούλιο μπορεί με απόφαση του, να 
εκλέγει και μέχρι του αριθμού πέντε (5) ως αριστίνδην 
μέλη του, ξενοδόχους, που έχουν προσφέρει σημαντικές 
υπηρεσίες στον ξενοδοχειακό κλάδο. Τα αριστίνδην 
μέλη μπορεί να καλούνται να παρίστανται, μετά από 
απόφαση του Διοικητικού Συμβουλίου, σε συνεδριάσεις 
του, χωρίς δικαίωμα ψήφου. 

7. Το ΞΕΕ μπορεί να επιλύει, με διαιτησία, ξενοδοχει¬ 
ακές διαφορές, με βάση κατάλογο, που συντάσσεται 
κάθε δύο χρόνια και ισχύει και για τις δικαστικές και 
διοικητικές αρχές. Οι αμοιβές των προσώπων που συμ¬ 
μετέχουν στις διαιτησίες καθορίζονται με απόφαση της 
Διοικούσας Επιτροπής. 

8. Οι παραπάνω διατάξεις των παραγράφων 1, 2, 3, 4 
και 5 του κεφαλαίου με το στοιχείο «Α» του παρόντος 
άρθρου και των παραγράφων 1, 3, 4 και 5 του κεφα¬ 
λαίου με το στοιχείο «Β» του παρόντος ισχύουν και 
θα εφαρμόζονται για πρώτη φορά στις πρώτες, μετά 
τη δημοσίευση του παρόντος νόμου, εκλογές που θα 
διενεργηθούν για την ανάδειξη των αιρετών μελών του 
Δ.Σ. του ΞΕΕ. 

Από την έναρξη εφαρμογής των ως άνω διατάξε¬ 
ων, οι ήδη υφιστάμενες Διοικούσες Επιτροπές του ΞΕΕ 
καταργούνται και όλες οι από την κείμενη νομοθεσία 
προβλεπόμενες αρμοδιότητες της Διοικούσας Επιτρο¬ 
πής του Επιμελητηριακού Τμήματος περιέρχονται και 
ασκούνται από τη διοικούσα επιτροπή. 

Γ. Πόροι του Ξενοδοχειακού Επιμελητηρίου της Ελ¬ 
λάδος είναι: 

I) Οι ετήσιες συνδρομές των μελών του, που πρέπει να 
καταβάλλονται μέσα στο έτος στο οποίο αναφέρονται. 
Η αξίωση του Επιμελητηρίου για την είσπραξη αυτών 
παραγράφεται μετά εικοσαετία από το τέλος του έτους, 
εντός του οποίου έπρεπε να καταβληθούν. Οι αρμό¬ 
διες ΔΟΥ δεν θεωρούν φορολογικά βιβλία ή στοιχεία 
ξενοδοχειακών επιχειρήσεων αν η σχετική αίτηση δεν 
συνοδεύεται από βεβαίωση του Επιμελητηρίου περί κα- 

ταβολής ή διακανονισμού των ετήσιων εισφορών προς 
αυτό. Η εν λόγω βεβαίωση έχει ετήσια ισχύ. 

Το ποσό της ετήσιας συνδρομής που καταβάλλεται 
από τις επιχειρήσεις - μέλη του Επιμελητηρίου είτε 
συνεχούς είτε εποχικής λειτουργίας καθορίζεται ως 
εξής: 

α) Προκειμένου περί ξενοδοχείων, ανεξαρτήτως της 
κατηγορίας τους, με δυναμικότητα μέχρι τριάντα (30) 
κλινών, ορίζεται σε εκατόν είκοσι (120) ευρώ, με δυναμι¬ 
κότητα από τριάντα μία (31) μέχρι εβδομήντα πέντε (75) 
κλίνες σε διακόσια σαράντα (240) ευρώ, από εβδομήντα 
έξι (76) μέχρι εκατόν πενήντα (150) κλίνες σε τετρακόσια 
ογδόντα (480) ευρώ, από εκατόν πενήντα μία (151) μέχρι 
διακόσιες πενήντα (250) κλίνες σε εννιακόσια εξήντα 
(960) ευρώ, από διακόσιες πενήντα μία (251) μέχρι πε¬ 
ντακόσιες (500) κλίνες σε χίλια εννιακόσια είκοσι (1.920) 
ευρώ και από πεντακόσιες μία (501) κλίνες και άνω σε 
τρεις χιλιάδες (3.000) ευρώ. 

β) Προκειμένου περί Χώρων Οργανωμένης Κατασκή¬ 
νωσης με ή χωρίς οικίσκους (κάμπινγκ) ορίζεται σε 
εκατόν είκοσι (120) ευρώ προκειμένου περί κάμπινγκ 
δυναμικότητας μέχρι σαράντα πέντε (45) θέσεων και 
σε διακόσια σαράντα (240) ευρώ για κάμπινγκ δυναμι¬ 
κότητας από σαράντα έξι (46) θέσεων και άνω. 

Η ισχύς των παραπάνω με τα στοιχεία α' και β' εδαφί¬ 
ων της παραγράφου 1 του υπό στοιχείο «Γ» κεφαλαίου 
του παρόντος αρχίζει από 1.1.2009. 

II) Εφάπαξ τέλος για τη χορήγηση πρώτου ειδικού 
σήματος λειτουργίας. Το ποσό του τέλους αυτού κα¬ 
θορίζεται ως εξής κατά δωμάτιο: 

α) Για ξενοδοχεία πέντε και τεσσάρων αστέρων σε 
δεκαπέντε (15) ευρώ. 

Για ξενοδοχεία τριών, δύο και ενός αστέρων σε δέκα 
(10) ευρώ. 

β) Γ ια κάμπινγκ σε δέκα (10) ευρώ ανά κάθε θέση και 
κάθε οικίσκο. 

III) Τέλος επί μεταβιβάσεως, πωλήσεως και γενικά με¬ 
ταβολής απερχόμενης στο πρόσωπο του εκμεταλλευτή 
λειτουργούντων ξενοδοχείων. Γ ια να χορηγηθεί νέο ει¬ 
δικό σήμα λειτουργίας απαιτείται βεβαίωση του ΞΕΕ ότι 
καταβλήθηκαν σε αυτό τα εξής ποσά ανά δωμάτιο: 

α) Γ ια ξενοδοχεία πέντε και τεσσάρων αστέρων έξι 
(6) ευρώ. 

Γ ια ξενοδοχεία τριών, δύο και ενός αστέρων τέσσερα 
(4) ευρώ. 

β) Για κάμπινγκ το εν λόγω τέλος καθορίζεται σε 
τέσσερα (4) ευρώ για κάθε θέση και κάθε οικίσκο. 

IV) Τέλος δικαιώματος προεγγραφής. Οι ξενοδοχεια¬ 
κές επιχειρήσεις και οι επιχειρήσεις κάμπινγκ μπορούν 
να ζητήσουν την προεγγραφή τους στο ΞΕΕ με την 
προσαγωγή της αποφάσεως του ΕΟΤ περί εγκρίσεως 
των σχεδίων κατασκευής της οικείας μονάδας. Το τέλος 
αυτό καθορίζεται στο ποσό των τριακοσίων (300) ευρώ 
ετησίως και καταβάλλεται μέχρι την έκδοση του ειδικού 
σήματος λειτουργίας. 

V) Τέλος θεωρήσεως καταστατικών και τροποποιή- 
σεως καταστατικών εταιρειών οποιοσδήποτε μορφής 
ανερχόμενο σε πενήντα (50) ευρώ. 

VI) Για την έγκριση διακριτικού τίτλου ξενοδοχείου, 
οαπιρίηρ κ.λπ. καταβάλλεται τέλος τριακοσίων (300) 
ευρώ. Επίσης για την καταχώριση του εγκριθέντος 
τίτλου στο Ειδικό Βιβλίο κατοχύρωσης αυτών, κατα¬ 
βάλλεται τέλος ποσού εκατόν πενήντα (150) ευρώ. 


VII) Τέλος για την έκδοση ειδικών βεβαιώσεων, πι¬ 
στοποιητικών ή άλλων εγγράφων χαρακτηριζόμενων 
εκάστοτε από το Δ.Σ. του ΞΕΕ, ανερχόμενο σε πενήντα 
(50) ευρώ. 

VIII) Οι επιχορηγήσεις, οι οποίες δεν προέρχονται από 
τον Κρατικό Προϋπολογισμό, οι ενισχύσεις κάθε μορφής 
ιδίως για την εκτέλεση κοινοτικών προγραμμάτων ή από 
άλλους διεθνείς οργανισμούς, οι δωρεές, οι κληρονομι¬ 
ές, οι κληροδοσίες. 

IX) Οι πρόσοδοι από την περιουσία του ή από την 
άσκηση της κάθε μορφής δραστηριότητας του. 

X) Κάθε άλλο νόμιμο έσοδο. 

XI) Με απόφαση του Διοικητικού Συμβουλίου του ΞΕΕ, 
εγκρινομένης από τον Υπουργό Τουριστικής Ανάπτυξης, 
μπορεί να αναπροσαρμόζονται τα ως άνω ποσά. 

XII) Με απόφαση του Δ.Σ. του ΞΕΕ είναι δυνατόν να 
διακανονίζονται σε δόσεις τυχόν οφειλόμενες συνδρο¬ 
μές (εισφορές) παρελθουσών χρήσεων. 

XIII) Από της ενάρξεως της ισχύος του παρόντος άρ¬ 
θρου κάθε άλλη αντίθετη διάταξη καταργείται. 

Δ. Λοιπά θέματα 

Η διάταξη για την προκήρυξη εκλογών απο το Δ.Σ. του 
ΞΕΕ κάθε τέσσερα (4) χρόνια θα έχει εφαρμογή μετά 
την επόμενη προκήρυξη των εκλογών του ΞΕΕ. 

Άρθρο 7 

Καταργείται η παράγραφος 12 του άρθρου 39 του ν. 3105/ 
2003 «Ρυθμίσεις για τα Ελληνικά Τουριστικά Ακίνητα 
Α.Ε.». 

Άρθρο 8 

Το πρώτο εδάφιο της παραγράφου 5 του άρθρου 31 
του ν. 2160/1993 αντικαθίσταται ως εξής: 

«Εντός οκταμήνου από την υπογραφή της σύμβασης 
παραχώρησης ο φορέας διαχείρισης τουριστικού λιμένα 
υποχρεούται να υποβάλει στη Γραμματεία τα πιο κάτω 
έγγραφα και δικαιολογητικά:». 

Άρθρο 9 
Έναρξη ισχύος 

Η ισχύς του παρόντος νόμου αρχίζει από τη δημοσί¬ 
ευση του στην Εφημερίδα της Κυβερνήσεως. 

Παραγγέλλομε τη δημοσίευση του παρόντος στην 
Εφημερίδα της Κυβερνήσεως και την εκτέλεσή του ως 
νόμου του Κράτους. 

Αθήνα, 30 Ιουνίου 2009 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Π. ΠΑΥΛΟΠΟΥΛΟΣ I. ΠΑΠΑΘΑΝΑΣΙΟΥ 

ΔΙΚΑΙΟΣΥΝΗΣ ΤΟΥΡΙΣΤΙΚΗΣ ΑΝΑΠΤΥΞΗΣ 

Ν. ΔΕΝΔΙΑΣ Κ. ΜΑΡΚΟΠΟΥΛΟΣ 


Θεωρήθηκε καί τέθηκε η Μεγάλη Σφραγίδα του 
Κράτους 

Αθήνα, 1 Ιουλίου 2009 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Ν. ΔΕΝΔΙΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιρή ΡΥΡ/ΦΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή οό-Γοιπ από εκείνα που διατίθενται σε ψηφιακή μορφή και μέχρι 100 σελίδες, σε 5 ί προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οά-ΓΟίπ/όνό, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 ( ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ ίαχ: 210 4071010 ■ ίηΙθΓΠθΙ: ή11ρ://νννννν.β1.9ΐ· 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π., Ε.Β.Ι. και Δ.Δ.Σ., η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 € ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 € ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.: 210 8220885,210 8222924,210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.βΙ.ςΓ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ://νννννν.θ1.οΐΓ - θ-πίθΜ: ννθΙ)Γη35ΐθΓ.θΙ@θΙ.(|Γ 

* 01001020107090008 * 



Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 






























